Document ID: 32008R0560

UREDBA KOMISIJE (ES) št. 560/2008
z dne 18. junija 2008
o izdaji uvoznih dovoljenj na podlagi zahtevkov, predloženih v prvih sedmih dneh meseca junija 2008 v okviru tarifnih kvot za nekatere proizvode v sektorju za jajca in jajčni albumin, odprtih z Uredbo (ES) št. 539/2007
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca (1) in zlasti člena 6(1) Uredbe,
ob upoštevanju Uredbe Sveta (EGS) št. 2783/75 z dne 29. oktobra 1975 o skupnem sistemu trgovine za ovalbumin in laktalbumin (2) in zlasti člena 4(1),
ob upoštevanju Uredbe Komisije (ES) št. 1301/2006 z dne 31. avgusta 2006 o določitvi skupnih pravil za upravljanje uvoznih tarifnih kvot za kmetijske proizvode, ki se upravljajo s sistemom uvoznih dovoljenj (3), in zlasti člena 7(2) Uredbe,
ob upoštevanju Uredbe Komisije (ES) št. 539/2007 z dne 15. maja 2007 o odprtju in upravljanju tarifnih kvot v sektorju za jajca in jajčni albumin (4) in zlasti člena 5(6) Uredbe,
ob upoštevanju naslednjega:
(1)
Uredba (ES) št. 539/2007 odpira tarifne kvote za uvoz proizvodov v sektorju za jajca in jajčni albumin.
(2)
Količine v zahtevkih za uvozna dovoljenja, vloženih v prvih sedmih dneh meseca junija 2008 za podobdobje med 1. julijem in 30. septembrom 2008, so za nekatere kvote višje od razpoložljivih. Zato je treba z določitvijo koeficienta dodelitve, ki se bo uporabil za zahtevane količine, določiti, v kakšnem obsegu se lahko izdajo uvozna dovoljenja.
(3)
Količine v zahtevkih za uvozna dovoljenja, vloženih v prvih sedmih dneh meseca junija 2008 za podobdobje med 1. julijem in 30. septembrom 2008, so za nekatere kvote nižje od razpoložljivih. Zato je treba določiti količine, za katere zahtevki niso bili predloženi, in jih dodati količinam, določenim za naslednje kvotno podobdobje -
SPREJELA NASLEDNJO UREDBO:
Člen 1
1. Za zahtevke za uvozna dovoljenja, vložene za podobdobje med 1. julijem in 30. septembrom 2008 na podlagi Uredbe (ES) št. 539/2007, se določijo koeficienti dodelitve iz Priloge k tej uredbi.
2. Količine, za katere zahtevki za uvozna dovoljenja nisi bili predloženi v skladu z Uredbo (ES) št. 539/2007, ki se dodajo v podobdobje med 1. oktobrom in 31. decembrom 2008, so določene v Prilogi.
Člen 2
Ta uredba začne veljati 19. junija 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. junija 2008

Labels: 3
17